Title: Ramon Berenguer IV
Description: "Sorprenentment, Ramon Berenguer IV (1113/14-1162), comte de Barcelona i príncep d'Aragó, encara estava per fer, tot i que es tracta d'un dels personatges més remarcables de la història dels catalans: el fundador de l'estat català medieval compartit amb els aragonesos (la Corona Aragonum et Cataloniae) i el conqueridor de les ciutats de Tortosa i Lleida, amb les quals va deixar gairebé perfilats els límits geogràfics de la Catalunya estricta, és a dir, el Principat. La compilació dels Usatges de Barcelona (vers 1150), tradicionalment atribuïda al seu besavi Ramon Berenguer I, seria conseqüència de l'anhel del "príncep" Ramon Berenguer IV per dotar Catalunya -- la unió dels seus comtats patrimonials -- d'una estructura estatal sòlida. Fou ben bé un triomfador, perquè va reeixir en les seves ambicions polítiques i militars; en conseqüència, la Catalunya -- encara no dita oficialment així -- que va deixar al seu fill Alfons I dista molt de la que va heretar del seu pare, Ramon Berenguer III. En aquest llibre el lector viatjarà per la vida i el regnat de la persona, potser, més determinant en la formació de Catalunya i també d'Aragó. Tant és així, que el seu emblema personal s'ha convertit en símbol inequívoc (la senyera d'or i gules) dels territoris on la seva nissaga va regnar, a bastament utilitzat en banderes i armories fins avui."--Back cover.
Subjects: Biography, Kings and rulers, History
Places: Catalonia (Spain), Aragon (Spain), Spain, Aragon, Catalonia
People: Ramón Berenguer IV Count of Barcelona (1114?-1162)